གསུམ་པ།རང་གིས་རང་རིག་མི་འདོད་པའི་ལྟ་ཚུལ་བརྗོད་པ།ཁོ་བོས་རང་རིག་ཅེས་པའི་ཤེས་པ་དེ་ནི་མེད་ཅེས་སྨྲ་བར་འདོད་མོད།འོན་ཀྱང་བྱེ་བྲག་སྨྲ་བས་རང་རིག་ཁས་མི་ལེན་པའི་རྒྱུ་མཚན་དང་མཐུན་པར་རང་རིག་མི་འདོད་པ་མ་ཡིན།བྱེ་བྲག་སྨྲ་བས་ཤེས་པ་ལ་ཡུལ་གྱི་རྣམ་པ་ཤར་བ་ཞེས་པ་ཁས་མ་བླངས་པས་རང་རིག་མི་འདོད་པར་གྱུར་ལ།ཁོ་བོས་ཤེས་པ་ལ་ཡུལ་གྱི་རྣམ་པ་ཤར་བ་ཁས་ལེན་ཅིང་འདོད་པ་ཡིན་ནོ།།དེ་མོད་ཀྱང་རང་རིག་ཡོད་མི་དགོས་པ་གོང་དུ་མདོ་སྡེ་སྤྱོད་པའི་དབུ་མ་རང་རྒྱུད་པ་དང་།ཐལ་འགྱུར་བ་དག་གིས་ཇི་ལྟར་གཏན་ལ་ཕབ་པ་ལྟར་ཁོ་བོས་ཀྱང་འདོད་པར་བྱེད་དོ།།འདིའི་སྐོར་ལ་ད་དུང་ཡང་ཞིབ་འཇུག་དང་དཔྱད་སྡུར་བྱ་གཞི་ཤིན་ཏུ་ཆེ་བས་བོད་ཀྱི་རིག་གནས་ལ་དོ་སྣང་དང་རྒྱབ་སྐྱོར་གནང་མཁན་མཁས་པ་རྣམས་ཀྱིས་མུ་མཐུད་ནས་དཔྱད་ཞིབ་གནང་དགོས་སོ།།